Beauly (elv)

Beauly (skotsk gælisk: Abhainn nam Manach) er en elv i regionen Highland i Skottland. Den ligger ca. 15 kilometer vest for Inverness.

Beauly er om lag 25 km lang, og renner ut ved landsbyen Beauly i Beauly Firth, en sidearm av Moray Firth. Den første broen over elven ble konstruert av Thomas Telford i 1814, om lag en kilometer sør for landsbyen Beauly. Hovedveien nordover fra Inverness gikk over denne broen til Kessock Bridge over Beauly Firth ble åpnet i 1982. En jernbanebro over elven ble bygget i 1860-årene. Det er flere demninger og vannkraftverk langs elven. Den lille øya Eilean Aigas ligger i elven.

Elven er en av de beste elver i Skottland for å fiske laks og sjøørret, og har også to gode sideelver, Glass og Farrar, som også utmerker seg.«Fishing the River Beauly» , Fish Beauly

 Referanser 

 Eksterne lenker 

 Affric / Beauly hydro scheme , kraftverk

Kategori:Elver i Skottland
Kategori:Highland
Kategori:Nedbørfelt til Nordsjøen